b'\n_START_ARTICLE_\nKorvua\n_START_PARAGRAPH_\nKorvua on kyl\xc3\xa4 Suomussalmen kunnassa Kainuussa. Se sijaitsee l\xc3\xa4hell\xc3\xa4 Suomussalmen ja Taivalkosken kunnanrajaa Korvuanj\xc3\xa4rven etel\xc3\xa4rannalla, linnuntiet\xc3\xa4 mitattuna noin 33 kilometri\xc3\xa4 kaakkoon Taivalkosken keskustasta, ja noin 52 kilometri\xc3\xa4 pohjoiseen Suomussalmen keskustaajamasta. L\xc3\xa4hin toinen kyl\xc3\xa4 on nelj\xc3\xa4n kilometrin p\xc3\xa4\xc3\xa4ss\xc3\xa4 sijaitseva Pyh\xc3\xa4kyl\xc3\xa4. Entinen Korvuan rautatieasema sijaitsee kymmenen kilometrin p\xc3\xa4\xc3\xa4ss\xc3\xa4 kyl\xc3\xa4n l\xc3\xa4nsipuolella Taivalkosken kunnassa.'